Hvis du er ude i den helt stærke espresso, skal du male din kaffe ganske, ganske fint. Det kræver en kaffekværn, der kan male dine bønner helt fine, og det er ikke alle kværne, der kan det. Hvis du i stedet laver kaffe i stempelkande, skal du male din kaffe groft. Når du laver stempelkaffe, er det nemlig afgørende, at kaffen ikke slipper igennem kandens filter til den færdigbryggede kaffe. Derimellem findes et hav af andre kaffeformer, og ofte kan du læse i din kaffekværns indlægsseddel, hvilken kaffeform de forskellige indstillinger egner sig til.